pythainlp/thai-wiki-dataset-v3 huggingface dataset:
เฉิน ซิ่วเหวิน

เฉินซิ่วเหวิน (จีน:陳秀雯;อังกฤษ:Amy Chan, เกิด 7 มกราคม พ.ศ. 2505) เป็นอดีตนักแสดงหญิงยอดนิยมชาวฮ่องกง ที่มีผลงานยอดนิยมมากมาย ในช่วงตั้งแต่ยุค70s~90s
เฉินซิ่วเหวิน โด่งดังจากสถานีโทรทัศน์ค่าย เอทีวี มาตั้งแต่ปลายยุค 70 ผลงานดังๆ อย่าง "ฤทธิ์หมัดสะท้านบู๊ลิ้ม" (เวอร์ชั่นวั่นจื่อเหลียง) ภาค สอง, กระบี่มรกต กับ เดวิด เจียง นับได้ว่า เฉินซิ่วเหวินเป็นดาราแถวหน้าคนหนึ่งในปลายยุค70-ต้น80 แต่ทว่าความดังนั้นก็ไม่อาจสู้ดาราสาวทางฝั่งสถานีโทรทัศน์ทีวีบี ได้ เนื่องจากการตลาดและการประชาสัมพันธ์รวมถึงสื่อต่างๆ ของทางสถานีโทรทัศน์ค่าย เอทีวี นั้นไม่ค่อยมีการโปรโมทเหมือนทางค่ายสถานีโทรทัศน์ทีวีบี หลังจากละครเรื่อง "กระบี่มรกต" ชื่อเสียงของเธอก็เริ่มลดลงจนกระทั่งมาโด่งดังอีกครั้ง เมื่อตอนย้ายค่ายมาสถานีโทรทัศน์ทีวีบี
==ผลงาน==
จางซันฟง ฤทธิ์หมัดสะท้านบู๊ลิ้ม ภาค 2 (Tai Chi Master II 1980 RTV) มี 25 episodes กำกับการแสดงโดย หลี่ฮุ่ยหมิน Li Huimin นำแสดงโดย ว่านจื่อเหลียง, เจิงเจียง  Kenneth Tsang Kong, หลินกว๋อสง Lin Guoxiong, เลสลี่ จาง  Zhang Guorong  (Leslie Cheung Kwok Wing) และ เฉินซิ่วเหวิน Chen Xiuwen
ประกาศิตมังกรหยก (Green Dragon Conspiracy 1982 RTV) มี 20 episodes กำกับการแสดงโดย หลิวเจียเห่า Liu Jiahao เรื่องนี้ดัดแปลงมาจาก นวนิยายของ โกวเล้ง เรื่อง ศึกเสือหยกขาว นำแสดงโดย เดวิดเจียง David Chiang (Cheng Dai Wai) รับบท เจ้าเซวียน, อู่เว่ยกว๋อ Wu Wei Guo (Ng Wai-Kok) รับบท ฉวีอวี้, เฉินซิ่วเหวิน Amy Chan Sau-Man (Chen Xiu Wen) รับบท ซ่างกวนเพียนเพียน และ เยี่ยอวี้ผิง Yip Yuk Ping (Ye Yu Ping) รับบท เจ้าชิงชิง
==อ้างอิง==
เวํปส่วนตัวของ เฉินซิ่วเหวิน
ย้อนวันวาน เฉินซิ่วเหวิน 
ประวัติ เฉินซิ่วเหวิน 
==แหล่งข้อมูล==
นักแสดงฮ่องกง
นักแสดงภาพยนตร์ฮ่องกง
นักแสดงทีวีบี
นักแสดงหญิงเชื้อสายจีน
นักแสดงละครโทรทัศน์หญิงชาวฮ่องกง
นักแสดงหญิงชาวฮ่องกงในศตวรรษที่ 20
นักแสดงชาวฮ่องกงในศตวรรษที่ 20
ภูมิศาสตร์โอลิมปิกระหว่างประเทศ

ภูมิศาสตร์โอลิมปิกระหว่างประเทศ (International Geography Olympiad, อักษรย่อ: iGeo) คือการแข่งขันภูมิศาสตร์ประจำปีสำหรับนักเรียนอายุ 16 ถึง 19 ปีจากทั่วทุกมุมโลก นักเรียนที่เป็นตัวแทนประเทศมาจากการคัดเลือกนักเรียนหลายพันคนที่ให้ความสนใจต่อการเข้าร่วมในภูมิศาสตร์โอลิมปิกระดับชาติของตน ภูมิศาสตร์โอลิมปิกระหว่างประเทศทดสอบความสามารถของผู้เข้าร่วมการแข่งขันทุกคนจากแบบรูปและกระบวนการเชิงพื้นที่ แบบทดสอบของภูมิศาสตร์โอลิมปิกระหว่างประเทศประกอบด้วย 3 ส่วน คือ แบบทดสอบข้อเขียน แบบทดสอบมัลติมีเดีย และแบบทดสอบการออกภาคสนามที่มุ่งเน้นการสังเกตเพื่อใช้ในการทำแผนที่และการวิเคราะห์ทางภูมิศาสตร์ การแข่งขันนี้ยังมีการนำเสนอโปสเตอร์แบบกลุ่ม การแลกเปลี่ยนวัฒนธรรม และให้นักเรียนใช้เวลาในการทำความรู้จักเพื่อนต่างชาติและสำรวจเมืองของประเทศเจ้าภาพ
ภูมิศาสตร์โอลิมปิกระหว่างประเทศจัดขึ้นโดยคณะทำงานเฉพาะกิจโอลิมปิกของสหภาพภูมิศาสตร์ระหว่างประเทศ (International Geographic Union: IGU) ซึ่งเป็นผู้ผลิตแบบทดสอบอิงกับองค์กรท้องถิ่นและและคณะกรรมการระหว่างประเทศ
หลังจากการแข่งขันภูมิศาสตร์โอลิมปิกระหว่างประเทศครั้งแรกใน ค.ศ. 1996 การแข่งขันได้รับการสนับสนุนให้มีการจัดขึ้นทุกสองปี แต่ด้วยความนิยมที่เพิ่มขึ้นทำให้ตั้งแต่ ค.ศ. 2012 การแข่งขันได้จัดขึ้นเป็นประจำทุกปีแทนที่การจัดทุกสองปีเช่นเดียวกับการแข่งขันหลักของโอลิมปิกวิชาการอื่น ๆ
== ประวัติความเป็นมาและความสำเร็จในระดับชาติ ==
ระหว่างการประชุมใหญ่ของสหภาพภูมิศาสตร์ระหว่างประเทศใน ค.ศ. 1994 ที่ปราก สาธารณรัฐเช็ก ผู้แทนจากโปแลนด์และเนเธอร์แลนด์ได้ประกาศถึงแนวคิดเกี่ยวกับการแข่งขันภูมิศาสตร์หรือภูมิศาสตร์โอลิมปิกระหว่างประเทศสำหรับนักเรียนอายุระหว่าง 15 ถึง 19 ปี การแข่งขันครั้งแรกจัดขึ้นใน ค.ศ. 1996 ที่เดอะเฮก ประเทศเนเธอร์แลนด์ โดยมีห้าประเทศเข้าร่วม ต่อมาได้มีจำนวนผู้เข้าร่วมการแข่งขันเพิ่มขึ้นเป็น 24 ประเทศในการแข่งขันที่คาร์เธจ ประเทศตูนิเซียใน ค.ศ. 2008
ก่อน ค.ศ. 2012 โอลิมปิกวิชาการเป็นผู้จัดขึ้นทุกสองปีและมีการจัดภูมิศาสตร์โอลิมปิกระดับภูมิภาคแทรกในปีที่มีการแข่งขันในบางภูมิภาค ประกอบด้วยภูมิศาสตร์โอลิมปิกระดับภูมิภาคเอเชียแปซิฟิก (Asia Pacific Regional Geography Olympiads: APRGO) ซึ่งจัดขึ้นใน ค.ศ. 2007 ที่ซินจู๋ ประเทศไต้หวัน ค.ศ. 2009 ที่สึกูบะ ประเทศญี่ปุ่น และ ค.ศ. 2011 ที่เมริดา ประเทศเม็กซิโก และภูมิศาสตร์โอลิมปิกระดับภูมิภาคยุโรปกลาง (Central European Regional Geography Olympiads : CERIGEO) ตั้งแต่ ค.ศ. 2013 ภูมิศาสตร์โอลิมปิกระหว่างประเทศจัดการแข่งขันขึ้นเป็นประจำทุกปีซึ่งสอดคล้องกับการแข่งขันโอลิมปิกวิชาการอื่น ๆ
ภูมิศาสตร์โอลิมปิกระหว่างประเทศล่าสุดจัดขึ้นที่ฮ่องกง ระหว่างเดือนกรกฎาคมและสิงหาคม ค.ศ. 2019 มีประเทศเข้าร่วม 43 ประเทศ
การแข่งขันครั้งต่อไปของภูมิศาสตร์โอลิมปิกระหว่างประเทศจะจัดขึ้นที่อิสตันบูล ประเทศตุรกีในเดือนสิงหาคม ค.ศ. 2020
== ประเทศสมาชิก ==
ประเทศที่เข้าร่วมภูมิศาสตร์โอลิมปิกระหว่างประเทศใน ค.ศ. 2018 ประกอบด้วย
จีนไทเป
จีนปักกิ่ง
จีนเมาเก๊า
จีนฮ่องกง
ชื่อประเทศที่ใช้เป็นชื่อทั่วไปที่ใช้โดยสหภาพภูมิศาสตร์ระหว่างประเทศ ตามรายชื่อประเทศในภูมิศาสตร์โอลิมปิกระหว่างประเทศ ค.ศ. 2017 ที่เบลเกรด
== ครั้งที่จัด ==
== รางวัล ==
=== ประเทศที่ได้รับรางวัลมากที่สุด ===
=== ประเทศที่ได้รับรางวัลระดับบุคคลมากที่สุด ===
== อ้างอิง ==
== แหล่งข้อมูลอื่น ==
การศึกษาภูมิศาสตร์
โอลิมปิกวิชาการ
ฟอร์เดอะแกมเบียอาวเวอร์โฮมแลนด์

ฟอร์เดอะแกมเบียอาวเวอร์โฮมแลนด์ (For The Gambia Our Homeland แปลว่า เพื่อแกมเบียมาตุภูมิของเรา) เป็นเพลงชาติประเทศแกมเบีย ประพันธ์โดย Virginia Julia Howe และทำนองโดย Jeremy Frederic Howe (อ้างอิงมาจากเพลง Mandinka ต้นฉบับของ Foday Kaba Dumbuya) จึงถูกนำมาใช้หลังจากการแข่งขันระดับนานาชาติในทำเพลงชาติ (และธง) ก่อนที่จะได้รับเอกราช ในปี พ.ศ. 2508 ซึ่งคำร้องเป็นภาษาอังกฤษ
== เนื้อเพลง ==
==แหล่งข้อมูล==
For The Gambia Our Homeland - Audio of the national anthem of The Gambia, with information and lyrics
National anthem of The Gambia MIDI
เพลงชาติในทวีปแอฟริกา
สัญลักษณ์ของประเทศแกมเบีย
สาลินมิบะยา

สาลินมิบะยา (စလင်း မိဖုရား, ; รู้จักในพระนาม นรปติแมดอ (နရပတိ မယ်တော်)) เป็นพระอัครมเหสีของตะโดธรรมราชาที่ 2 อุปราชแห่งเมืองแปร
พระองค์เป็นราชธิดาองค์ที่ 2 ของพระเจ้าบาเยงทเวแห่งแปร พระนางอภิเษก 3 ครั้ง โดยครั้งแรกอภิเษกกับพระญาติชั้นที่ 1 มินบาสอ พระโอรสของพระมาตุลาแต่ได้ไม่นานเมื่อพระเชษฐา พระเจ้านรปติ สั่งประหารเขา ซึ่งพระเจ้านรปติได้ยกพระนางให้แต่งงานกับสีตูจอทิน เจ้าเมืองสาลิน บุคคลที่เรืองอำนาจในสหภาพรัฐชานเป็นการแต่งงานแบบรัฐกับรัฐในช่วงปลายคริสต์ทศวรรษ 1530 (แปรเป็นรัฐอารักขาโดยพฤตินัยของสหภาพรัฐชานซึ่งควบคุมพรมแดนอังวะทั้งหมดยกเว้นตองอูในพม่าตอนบน) พระองค์ยังคงประทับที่สาลินจนถึงเดือนมกราคม ค.ศ. 1544 เมื่อกองทัพตองอูของบุเรงนองยึดเมืองได้ พระราชสวามีของพระองค์หลบหนีไปที่อังวะแต่ถูกจับตัวได้ก่อนไปส่งที่พะโค ใน ค.ศ. 1545 พระองค์อภิเษกกับนันทยอทา พระอนุชาของบุเรงนอง ในพิธีบรมราชาภิเษกพระเจ้าตะเบ็งชะเวตี้ที่พระราชวังพะโค
พระองค์เสด็จกลับแปรในฐานะราชินีใน ค.ศ. 1551 เมื่อพระเจ้าบุเรงนองแต่งตั้งพระราชสวามีของพระองค์เป็นอุปราชประจำแคว้นนี้ โดยมีพระราชธิดากับตะโดธรรมราชาที่ 2 สองพระองค์ ซินพยูชินเมดอผู้กลายเป็นอัครมเหสีพระเจ้านรธามังสอ อุปราช (ต่อมาเป็นกษัตริย์) แห่งล้านนา กับมินตะยาเมดอผู้เป็นมเหสีหลักของพระเจ้านันทบุเรง
==อ้างอิง==
==บรรณานุกรม==
ราชวงศ์ตองอู
จูเลียน เลนนอน

จอห์น ชาลส์ จูเลียน เลนนอน (John Charles Julian Lennon) เกิด 8 เมษายน ค.ศ. 1963 เป็นนักดนตรีและช่างภาพชาวอังกฤษ เป็นบุตรชายของจอห์น เลนนอน กับภรรยาคนแรก ซินเทีย เลนนอน และเป็นพี่ชายต่างแม่ของ ฌอน เลนนอน
ชื่อ จูเลียน นั้น ตั้งตามคุณย่า จูเลีย เลนนอน เขายังเป็นแรงบันดาลใจในการแต่งเพลงของวงเดอะบีเทิลส์ 3 เพลงคือ "Lucy in the Sky with Diamonds" (1967), "Hey Jude" (1968) และ "Good Night" (1968)
เลนนอนยังเป็นผู้อุทิศให้งานการกุศล โครงการที่โดดเด่นเช่น มูลนิธิ White Feather Foundation และองค์การ  Whale Dreamers Organization โครงการที่ให้ความรู้ด้านสายพันธุ์และสุขภาพและความเป็นอยู่ของสัตว์ในโลกใบนี้
==อ้างอิง==
นักร้องอังกฤษ
นักดนตรีชาวอังกฤษ
ศิลปินสังกัดแอตแลนติกเรเคิดส์
บุคคลจากลิเวอร์พูล
เหลืองชัชวาล

เหลืองชัชวาล  หรือ เล็บวิฬาร์ เป็นไม้ประดับในวงศ์แคหางค่าง มีถิ่นกำเนิดในทวีปอเมริกากลางถึงอเมริกาใต้ ลักษณะเป็นไม้เถาอายุหลายปี ยาวได้ถึง 15 เมตร ใบเป็นใบประกอบมีใบย่อย 3 ใบ ใบปลายเปลี่ยนรูปเป็นมือเกาะแยก 3 แฉก ยาว 0.5-1 เซนติเมตร ใบย่อยรูปรี มี 2 ขนาด ใบเล็กยาว 1.5-3 เซนติเมตร ใบใหญ่ยาว 4-8 เซนติเมตร ปลายใบแหลม โคนรูปลิ่มกว้างหรือเว้าตื้น ๆ ดอกออกเป็นช่อกระจุกสั้น ๆ ตามซอกใบ มีหนึ่งหรือหลายดอก ช่อดอกยาว 1-3 เซนติเมตร กลีบเลี้ยงรูปถ้วย ยาว 5-6 มิลลิเมตร ปลายจักมน 2 แฉก ดอกรูปแตรสีเหลือง มีเส้นกลางกลีบและด้านข้างสีส้มเป็นแนวจรดโคนหลอดด้านใน กลีบบนมี 2 กลีบ ยาว 1.5-2 เซนติเมตร กลีบล่างมี 3 กลีบ ยาวกว่ากลีบบน เกสรเพศผู้มีทั้งสั้นและยาวอย่างละ 2 อัน ติดที่โคนหลอดกลีบดอกเหนือจุดคอด ยาว 1.5-2 เซนติเมตร ก้านเกสรเพศเมียยาวกว่าเกสรเพศผู้อันยาวเล็กน้อย รังไข่เกลี้ยง ผลแบนรูปแถบแบบแห้งแตก ยาว 25-100 เซนติเมตร ภายในมีเมล็ดบาง
== อ้างอิง ==
== แหล่งข้อมูลอื่น ==
วงศ์แคหางค่าง
ไม้ดอกไม้ประดับ
ไม้เลื้อยเนื้อแข็ง
โรงเรียนสาธิตมหาวิทยาลัยราชภัฏเลย

โรงเรียนสาธิตมหาวิทยาลัยราชภัฏเลย (ภาษาอังกฤษ: The Demonstration School of Loei Rajabhat University) ตั้งอยู่ในมหาวิทยาลัยราชภัฏเลย เป็นโรงเรียนสาธิต ประเภทสหศึกษา สังกัดสำนักงานคณะกรรมการการอุดมศึกษา (สกอ.) กระทรวงศึกษาธิการ เปิดสอนในระดับปฐมวัย ประถมศึกษา ไปจนถึงมัธยมศึกษา
== ประวัติ ==
โรงเรียนสาธิตมหาวิทยาลัยราชภัฏเลย เป็นหน่วยงานสังกัดคณะครุศาสตร์ ตั้งอยู่ที่ตำบลกุดป่อง อำเภอเมืองเลย จังหวัดเลย เป็นหน่วยงานหนึ่งของมหาวิทยาลัยราชภัฏเลยที่จัดตั้งขึ้นมาตั้งแต่ปีพุทธศักราช 2555  มีเป้าหมายหลักเพื่อเป็นแหล่งปฏิบัติการการฝึกประสบการณ์วิชาชีพครูให้กับนักศึกษาในหน่วยงานต่างๆของมหาวิทยาลัย โดยโรงเรียนเปิดสอนในระดับชั้นบริบาลเป็นครั้งแรกเมื่อปี พ.ศ. 2530โดยรับสมัครนักเรียนที่มีอายุตั้งแต่ 2 ปี ขึ้นไปเข้าเรียนในระดับบริบาล เปิดสอนระดับประถมศึกษาปีที่ 1 เป็นครั้งแรกเมื่อปี พ.ศ. 2547 และในปีการศึกษา 2552 โรงเรียนมีนักเรียนตั้งแต่ระดับชั้นบริบาล ถึงระดับ ชั้นประถมศึกษาปีที่ 6 เป็นปีแรก โรงเรียนได้รับการประเมินจากสำนักรับรองมาตรฐานการศึกษา (สมศ.) ผ่านการประเมินเมื่อปี พ.ศ. 2557 อยู่ในระดับดีมากทั้งระดับอนุบาลและประถมศึกษา
โรงเรียนมีการจัดการเรียนการสอนที่เป็นไปตามหลักพัฒนาการตามวัยของนักเรียน โดยคำนึงถึง การเตรียมความพร้อมให้กับนักเรียน อีกทั้งยังเน้นให้นักเรียนมีความกล้าแสดงออกในการทำกิจกรรมต่างๆ ตลอดจนมีทักษะในการใช้ชีวิตร่วมกับผู้อื่น นอกจากนี้โรงเรียนยังส่งเสริมให้นักเรียนได้ใช้กระบวนการทางความคิด ความคิดริเริ่มสร้างสรรค์ และมุ่งให้นักเรียนรักการค้นคว้าอันเป็นพื้นฐานในการเรียนรู้และพัฒนาตนเองต่อไปในอนาคต โรงเรียนมีสัดส่วนระหว่างครูกับจำนวนนักเรียนที่เหมาะสม และโรงเรียนได้จัดทำหลักสูตรที่สอดคล้องกับหลักสูตรของกระทรวงศึกษาธิการ   ซึ่งหลักสูตรของโรงเรียนแบ่งตามระดับชั้นของนักเรียนหลักสูตรบริบาลและอนุบาลนั้นจัดทำขึ้นตาม หลักสูตรการศึกษาปฐมวัย   พุทธศักราช   2560    ส่วนหลักสูตรของนักเรียนระดับชั้นประถมศึกษา จัดทำตามแนวหลักสูตรการศึกษาขั้นพื้นฐาน   พุทธศักราช 2551 ในการวางแผนจัดทำหลักสูตรนี้ ได้รับความร่วมมือจากคณาจารย์คณะครุศาสตร์ ครูแต่ละระดับชั้น ครูพี่เลี้ยง รวมทั้งผู้ทรงคุณวุฒิ ด้านอื่นๆที่มีความรู้ความสามารถและมีประสบการณ์มาทำการสอน และจัดกิจกรรมพัฒนานักเรียนด้วยความเอาใจใส่อย่างใกล้ชิด ด้วยความรัก ความอบอุ่น เพื่อให้นักเรียนเป็น   คนดี   คนเก่งและมีความสุข
== สัญลักษณ์ ==
=== ตราสัญลักษณ์ประจำโรงเรียน ===
ตราของโรงเรียนสาธิตฯ เป็นตราของมหาวิทยาลัยราชภัฏเลย ที่พระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ พระราชทานตราสัญลักษณ์ประจำมหาวิทยาลัยราชภัฏ ตามที่กระทรวงศึกษาธิการได้นำความกราบทูลพระกรุณาขอพระราชทาน เพื่อเป็นสิริมงคลแก่สถาบันราชภัฏ ตราสัญลักษณ์ที่ทรงพระกรุณาโปรดเกล้าฯ พระราชทาน คือ ตราพระราชลัญจกรในพระบาทสมเด็จพระเจ้าอยู่หัวภูมิพลอดุลยเดช
=== คำขวัญโรงเรียน ===
สุขภาพดี มีวินัย ใฝ่เรียนรู้ เชิดชูคุณธรรม น้อมนำความเป็นไทย
=== ปรัชญาโรงเรียน ===
การเรียนดี  มีวินัย ใฝ่หาความรู้  คู่คุณธรรม  นำพาสู่การเรียนรู้ตลอดชีวิต
== แหล่งข้อมูลอื่น ==
โรงเรียนสาธิตมหาวิทยาลัยราชภัฏเลย
มหาวิทยาลัยราชภัฏเลย
โรงเรียนสาธิต
โรงเรียนในจังหวัดเลย
มหาวิทยาลัยราชภัฏเลย
ชเวซีนโก้น

พระนางชเวซีนโก้น (ရွှေစင်ကုံး, ) หรือ มี่นชเวโก้น (Min Shwe Gon) เป็นพระอัครมเหสีของพระเจ้าบาเยงทเวแห่งแปร (ครองราชย์ราว ค.ศ. 1526–1532) พระนางเป็นเชื้อพระวงศ์อังวะและพระธิดาของมังกะยอชวาแห่งแปร (ดำรงพระยศราว ค.ศ. 1446–1482) อุปราชแห่งเมืองแปร ใน ค.ศ. 1482 เมื่อพระเจ้าตะโดเมงสอแห่งแปร พระปิตุลา (อา) ของพระองค์เข้าครอบครองเมืองแปรและสถาปนาตนเองเป็นกษัตริย์ พระเจ้าตะโดเมงเสอก็ได้สถาปนาซอเมียะเล่ พระมารดาของพระนาง เป็นพระอัครมเหสี ส่วนพระนางในภายหลังก็ได้อภิเษกกับพระเจ้าบาเยงทเว ซึ่งเป็นพระญาติชั้นที่ 1 และพระราชโอรสองค์ใหญ่ของพระเจ้าตะโดเมงสอ พระเจ้านรปติแห่งแปร พระราชโอรสองค์ใหญ่ของพระนาง ได้เป็นกษัตริย์แห่งแปรระหว่าง ค.ศ. 1532–1539
==บรรพบุรุษ==
พระองค์เป็นพระราชธิดาองค์สุดท้องจากพระราชโอรสธิดา 11 องค์แด่มังกะยอชวาแห่งแปรกับซอเมียะเล่ ตารางด้านล่างเป็นรายงานบรรพบุรุษจากพงศาวดารมหาราชวงศ์ ฉบับหอแก้ว
==หมายเหตุ==
==อ้างอิง==
==บรรณานุกรม==
ราชวงศ์อังวะ
ราชวงศ์แปร
อุทกภัยในรัฐเกรละ พ.ศ. 2561

ในช่วงปลายเดือนกรกฎาคม พ.ศ. 2561 เหตุน้ำท่วมรุนแรงได้ส่งผลกระทบต่อรัฐเกรละ ประเทศอินเดีย เนื่องมาจากปริมาณฝนที่ตกหนักผิดปกติในฤดูมรสุม นับเป็นอุทกภัยครั้งที่เลวร้ายที่สุดของรัฐในรอบเกือบหนึ่งศตวรรษ โดยส่งผลให้มีผู้เสียชีวิต 373 คน ภายในเวลา 2 สัปดาห์ ในขณะที่ผู้คนอย่างน้อย 280,679 คน ต้องอพยพหลบภัย ส่วนใหญ่มาจาก Chengannur, Pandanad, Aranmula, Aluva, Chalakudy, Kuttanad และ Pandalam เขตทั้งหมด 14 เขตของรัฐเกรละได้รับการเตือนภัยในระดับสูง
เพื่อเร่งระบายน้ำ ทางการรัฐเกรละได้สั่งเปิดเขื่อน 35 เขื่อน (จากทั้งหมด 42 เขื่อนภายในรัฐ) เป็นครั้งแรกในประวัติศาสตร์ และสั่งเปิดประตูระบายน้ำล้นทั้งหมด 5 บานของเขื่อนอิฑุกกิเป็นครั้งแรกในรอบ 26 ปี ฝนที่ตกหนักในเขตวยนาฑและอิฑุกกิได้ก่อให้เกิดดินถล่มซึ่งทำให้พื้นที่เนินเขาหลายแห่งถูกตัดขาดจากโลกภายนอก
== อ้างอิง ==
== แหล่งข้อมูลอื่น ==
อุทกภัยในปี พ.ศ. 2561
อุทกภัยในประเทศอินเดีย
ประเทศอินเดียในปี พ.ศ. 2561
ซินพยูชินเมดอ

พระนางซินพยูชินเมดอ (ဆင်ဖြူရှင် မယ်တော်, ; รู้จักในพระนาม ซินพยูชินเม (Hsinbyushin Me) , แปลว่า "นางพญาช้างเผือก", ประมาณ คริสต์ทศวรรษ 1550 – 1601/02) พระอัครมเหสีของพระเจ้านรธาเมงสอแห่งล้านนา จาก ค.ศ. 1579 ถึง 1601/02 พระนางเป็นพระราชมารดาของกษัตริย์ถึง 3 พระองค์ของล้านนาคือ พระทุลอง (Tu Luang), พระช้อย (Minye Deibba) และพระชัยทิพ (Thado Kyaw)
==พระชนมชีพช่วงต้น==
พระนางซินพยูชินเมดอเป็นพระราชธิดาพระองค์ใหญ่ของ ตะโดธรรมราชาที่ 2 อุปราชแห่งเมืองแปรและพระอัครมเหสี สาลินมิบะยา พระนางสันนิษฐานว่าประสูติประมาณ ค.ศ. 1552 ทางฝั่งพระมารดาของพระนางสืบเชื้อสายมาจากเชื้อพระวงศ์ อังวะ และ แปร ทางฝั่งพระบิดาของพระนาง พระนางเป็นพระราชนัดดาของ พระเจ้าบุเรงนอง พระนางมีพระขนิษฐาร่วมพระมารดา มินตะยาเมดอ มีพระอนุชาและพระขนิษฐาต่างพระมารดาอีก 8 พระองค์
==หมายเหตุ==
==อ้างอิง==
==บรรณานุกรม==
ราชวงศ์ตองอู
อาณาจักรล้านนา
บุคคลที่เกิดในคริสต์ทศวรรษ 1550
บุคคลที่เสียชีวิตในคริสต์ทศวรรษ 1600
มินตะยาเมดอ

พระนางมินตะยาเมดอ (မင်းတရား မယ်တော်, ) เป็นพระมเหสีของพระเจ้านันทบุเรงแห่งราชวงศ์ตองอูของพม่าจาก ค.ศ. 1581 ถึง 1599 พระเจ้านันทบุเรงเป็นพระญาติชั้นที่ 1 ของพระนาง พระนางกับพระราชสวามีไม่มีพระราชโอรสธิดา
หลังจากพระเจ้านันทบุเรงสูญเสียพระราชอำนาจใน ค.ศ. 1599 พระนางถูกกวาดต้อนไปอยู่ ตองอู นานนับ 10 ปีจนถึง ค.ศ. 1610 ในวันที่  พระเจ้าอะเนาะเพะลูนสามารถพิชิตนะฉิ่นเหน่าง์ กษัตริย์ผู้สถาปนาตนแห่งตองอู ได้มีพระบัญชาให้พระมเหสีมีนทเวแห่งตองอูและพระนางนัตชินเมดอ รวมถึงพระนางมินตะยาเมดอกลับอังวะ พร้อมคืนสถานะเดิมของแต่ละองค์
== บรรพบุรุษ ==
จากฝั่งพระมารดาของพระนาง พระนางสืบสายเชื้อพระวงศ์จากอังวะและแปร พระนางเป็นพระธิดาพระองค์เล็กของตะโดธรรมราชาที่ 2 อุปราชแห่งเมืองแปรและเป็นพระราชนัดดาของพระเจ้าบุเรงนอง
==หมายเหตุ==
==อ้างอิง==
==บรรณานุกรม==
ราชวงศ์ตองอู
บุคคลที่เกิดในคริสต์ทศวรรษ 1550
มหาเทวีแห่งตองอู

มหาเทวีแห่งตองอู (မဟာဒေဝီ, ) พระมเหสีของ พระเจ้าเมงจีโย ปฐมกษัตริย์แห่ง ราชวงศ์ตองอู พระนางเป็นที่รู้จักในพระนาม วดีมิบะยา (ဝတီး မိဖုရား) ในวันที่ 11 เมษายน ค.ศ. 1511 พระเจ้าเมงจีโยได้ประกอบพระราชพิธีบรมราชาภิเษก พระองค์ได้พระราชทานพระอิสริยยศมหาเทวีแก่พระนาง พระนางไม่มีพระโอรส-ธิดา
ราชวงศ์ตองอู
สอเนียนอู

สอเนียนอู (စောငြိမ်းဦး, ) พระราชมารดาของ พระเจ้าอลองพญา ปฐมกษัตริย์แห่ง ราชวงศ์โก้นบอง ของ พม่า พระนางได้รับพระราชทานพระอิสริยยศมหาเทวีเมื่อพระโอรสองค์ที่ 2 ได้ขึ้นเป็นกษัตริย์
บุคคลในยุคราชวงศ์โก้นบอง
เฟาคา 1602 เลโอพาร์ท

รถถังเบา เฟาคา 1602 เลโอพาร์ท เป็นภาพวาดต้นแบบของยานพาหนะลาดตระเวนของเยอรมนีที่ถูกออกแบบตั้งแต่ปลายปี ค.ศ. 1941 จนถึงเดือนมกราคม ค.ศ. 1943 ด้วยมีกำหนดการผลิตเป็นลำดับจากเดือนเมษายน ค.ศ. 1943 แต่โครงการนี้กลับถูกปล่อยละเลยก่อนต้นแบบแรกจะเสร็จสมบูรณ์ในเดือนมกราคมของปีเดียวกันนั้น เหตุผลคือมันไม่เป็นไปตามความต้องการสำหรับยานพาหนะ ค.ศ. 1944
รถถัง
รถถังเยอรมันในสงครามโลกครั้งที่สอง
แมดิสัน

แมดิสัน (Madison) เป็นเมืองหลวงของรัฐวิสคอนซิน ในสหรัฐ และเป็นเมืองศูนย์กลางของเดนเคาน์ตี จากข้อมูล 1 กรกฎาคม ค.ศ. 2017 แมดิสันมีประชากร 255,214 คน เป็นเมืองใหญ่เป็นอันดับ 2 ของรัฐวิสคอนซิน เป็นรองมิลวอกี และเป็นเมืองใหญ่เป็นอันดับ 82 ของสหรัฐ
เมืองก่อตั้งในปี ค.ศ. 1829 บนคอคอดระหว่างทะเลสาบโมโนนาและทะเลสาบเมนโดตา ชื่อแมดิสันตั้งชื่อตามเมืองหลวงของวิสคอนซินเทร์ริทอรีในปี 1836 แล้วจึงเป็นเมืองหลวงของรัฐวิสคอนซิน เมื่อได้เข้าสู่สหภาพในปี 1848 ในปีเดียวกันนี้ ได้มีการก่อตั้งมหาวิทยาลัยวิสคอนซินในแมดิสันและรัฐบาลแห่งชาติ เมืองเป็นที่รู้จักเรื่อง ทะเลสาบ ร้านอาหาร เครือข่ายสวนสาธารณะและเส้นทางจักรยาน ซึ่งระบบสวนหลายสวนออกแบบโดยภูมิสถาปนิก จอห์น โนเลน
==อ้างอิง==
เมืองหลวงของรัฐในสหรัฐ
เมืองในรัฐวิสคอนซิน
เจมส์ แมดิสัน
เพียร์

เพียร์ (Pierre ; Lakota: čhúŋkaške, "ป้อมปราการ") เป็นเมืองหลวงของรัฐเซาท์ดาโคตา สหรัฐ และเป็นเคาน์ตีซีตของฮิวส์เคาน์ตี มีประชากร 13,646 คน จากการสำรวจประชากรปี ค.ศ. 2010 เป็นเมืองหลวงที่มีประชากรน้อยที่สุดอันดับ 2 ของสหรัฐ โดยเมืองที่น้อยที่สุดคือ มอนต์พีเลียร์ ในรัฐเวอร์มอนต์ และเป็นเมืองมีประชากรเป็นอันดับ 8 ของรัฐเซาท์ดาโคตา
เมืองก่อตั้งในปี 1880 ทางฝั่งตะวันออกของแม่น้ำมิสซูรีตรงข้ามกับป้อมเพียร์ เมืองเพียร์ได้เป็นเมืองหลวงรัฐเซาท์ดาโคตาเมื่อวันที่ 2 พฤศจิกายน ค.ศ. 1889 ซึ่งท้าชิงกับฮูรอน และชนะไปด้วยสถานที่ตั้งซึ่งมีสภาพภูมิศาสตร์ที่อยู่กลางรัฐ
==อ้างอิง==
เมืองหลวงของรัฐในสหรัฐ
เมืองในรัฐเซาท์ดาโคตา
แอนะไฮม์

แอนะไฮม์ (Anaheim) เป็นนครในออเรนจ์เคาน์ตี รัฐแคลิฟอร์เนีย เป็นส่วนหนึ่งของมหานครลอสแอนเจลิส จากข้อมูลสำมะโนประชากรปี 2010 นครมีประชากร 336,265 คน เป็นนครที่มีประชากรมากที่สุดในออเรนจ์เคาน์ตี และเป็นอันดับ 10 ในรัฐแคลิฟอร์เนีย แอนะไฮม์ยังมีพื้นที่เป็นอันดับ 2 ของออเรนจ์เคาน์ตี เป็นรองเออร์ไวน์ นครยังเป็นที่รู้จักเรื่องสวนสนุก ศูนย์ประชุม และทีมกีฬาทีมใหญ่ 2 ทีมคือทีมไอซ์ฮอกกี แอนะไฮม์ ดักส์ และทีมเบสบอล ลอสแอนเจลิส แองเจิลส์
แอนะไฮม์ก่อตั้งโดยครอบครัวชาวเยอรมัน 50 ครอบครัวในปี ค.ศ. 1857 และได้รับสถานะเป็นนครเป็นเมืองที่ 2 ในลอสแอนเจลิสเคาน์ตี เมื่อ 18 มีนาคม ค.ศ.1876 ซึ่งต่อมาออเรนจ์เคาน์ตีได้แยกออกจากลอสแอตเจลิสเคาน์ตีในปี 1889 แอนะไฮม์ยังคงเป็นสังคมกสิกรรมที่ใหญ่ จนกระทั่งดิสนีย์แลนด์เปิดในปี 1955 ทำให้มีการก่อสร้างโรงแรมขึ้นหลายแห่งบริเวณนี้ และต่อมาก็มีเขตที่พักอาศัยตามมา เมืองยังพัฒนาเป็นศูนย์กลางอุตสาหกรรม ผลิตเครื่องใช้อิเลกทรอนิกส์ ชิ้นส่วนเครื่องบิน และผลไม้กระป๋อง
==อ้างอิง==
เมืองในเทศมณฑลออเรนจ์
มี่นโญซาน

มี่นโญซาน (မင်းညိုစံ) เป็นพระราชบิดาของพระเจ้าอลองพญา ปฐมกษัตริย์แห่งราชวงศ์โก้นบองของพม่า พระองค์เป็นนายบ้านมุกโชโบที่สืบเชื้อสายจากตระกูลที่ปกครองหุบเขามู่มาตั้งแต่คริสต์ศตวรรษที่ 15 พระองค์ได้รับพระอิสริยยศ สิริมหาธัมมราชา หลังจากพระโอรสขึ้นเป็นกษัตริย์
บุคคลในยุคราชวงศ์โก้นบอง
เลจุนมิบะยา

เลจุนมิบะยา (လေးကျွန်း မိဖုရား, ) พระอัครชายาของ มังฆ้องที่ 2 แห่งตองอู (ครองราชย์ราว 159-1550, 1555-1584) กษัตริย์ผู้สถาปนาพระองค์แห่งตองอู เมงเยสีหตูที่ 2 แห่งตองอู และ นะฉิ่นเหน่าง์ เป็นพระโอรสและพระนัดดาของพระนาง
ราชวงศ์ตองอู
สรุปเหรียญเอเชียนเกมส์ 1966

สรุปเหรียญเอเชียนเกมส์ 1966  เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 1966 ในกรุงเทพมหานคร ประเทศไทย ตั้งแต่วันที่ 9 สิงหาคม ถึง 20 สิงหาคม พ.ศ. 2509
==ตารางสรุปเหรียญรางวัล==
==อ้างอิง==
สรุปเหรียญ - กรุงเทพมหานคร 1966 
เอเชียนเกมส์ 1966
ปวอตสก์

ปวอตสก์ (Płock, การออกเสียง ) เป็นเมืองที่ตั้งอยู่บนแม่น้ำวิสวาในตอนกลางของโปแลนด์ ตั้งอยู่ในจังหวัดมาซอฟแชตั้งแต่ ค.ศ. 1999 (ในอดีตตั้งอยู่ในจังหวัดปวอตสก์) ข้อมูลในวันที่ 30 มิถุนายน ค.ศ. 2009 พบว่าเมืองมีประชากรทั้งหมด 126,675 คน
ปวอตสก์ในปัจจุบันเป็นเมืองหลักของเทศมณฑลในทางตะวันตกของจังหวัดมาซอฟแช ตั้งแต่ ค.ศ. 1079–1138 เมืองนี้ได้เป็นเมืองหลวงเมืองแรกของราชอาณาจักรโปแลนด์ และปัจจุบันเป็นศูนย์รวมของวัฒนธรรม วิชาการ วิทยาศาสตร์ การปกครอง และการขนส่งของทางเหนือและตะวันตกของจังหวัดมาซอฟแช
==อ้างอิง==
เมืองในจังหวัดมาซอฟแช
เมืองหลวงเก่าของโปแลนด์
มัคส์ ไมเออร์

มัคซีมีลีอาน ไมเออร์ (Maximilian Meyer; เกิดวันที่ 18 กันยายน ค.ศ. 1995) เป็นนักฟุตบอลชาวเยอรมัน ปัจจุบันเล่นในตำแหน่งกองกลาง
==อ้างอิง==
==แหล่งข้อมูลอื่น==
Kicker profile
นักฟุตบอลชาวเยอรมัน
นักฟุตบอลทีมชาติเยอรมนี
กองกลางฟุตบอล
ผู้เล่นในบุนเดิสลีกา
ผู้เล่นในพรีเมียร์ลีก
นักฟุตบอลในโอลิมปิกฤดูร้อน 2016
ผู้เล่นสโมสรฟุตบอลชัลเคอ 04
ผู้เล่นสโมสรฟุตบอลคริสตัลพาเลซ
ผู้เล่นแอร์สเทอ เอ็ฟเซ เคิลน์
บุคคลจากรัฐนอร์ทไรน์-เว็สท์ฟาเลิน
ISO 3166-2:FI

ISO 3166-2:BE เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศฟินแลนด์
ปัจจุบันสำหรับประเทศฟินแลนด์ รหัส ISO 3166-2 ใช้ระบุเขตการปกครอง 19 เขต ซึ่งรหัสจะอยู่ในรูปแบบ "FI-" ตามด้วยตัวเลขสองตัว
==รายชื่อรหัส==
ชื่อเขตการปกครองได้มีรายชื่อใน ISO 3166-2 มาตราฐานโดย ISO 3166 Maintenance Agency (ISO 3166/MA)
===เขต===
==อ้างอิง==
ลิฮก

ลิฮก (,? – ?) ชื่อรอง ซุนเต๋อ เป็นขุนนางของรัฐ จ๊กก๊ก ระหว่าง ยุคสามก๊ก ของจีน
ใน ค.ศ. 214 หลังจากที่ เล่าปี่ เข้ายึดครอง เอ๊กจิ๋ว จากผู้สืบทอดของ เล่าเอี๋ยน เล่าเจี้ยง เขาได้ชักชวนให้ลิฮกเข้ารับราชการในตำแหน่งอาลักษณ์
== อ้างอิง ==
บุคคลในยุคราชวงศ์ฮั่น
บุคคลในยุคราชวงศ์ฮั่นตะวันออก
ล
สิริมหาจันทาเทวีแห่งตองอู

พระนางสิริมหาจันทาเทวี (သီရိမဟာစန္ဒာဒေဝီ, ) พระมเหสีของ พระเจ้าเมงจีโย ปฐมกษัตริย์แห่ง ราชวงศ์ตองอู
พระนางสิริมหาจันทาเทวีสืบเชื้อสายมาจากเชื้อพระวงศ์แห่ง อังวะ ทั้งสองฝั่ง พระนางมีพระนามเดิมว่า มีนลาตุ (မင်းလှထွတ်, ) พระนางประสูติที่ สาลิน ซึ่งขณะนั้นพระบิดาของพระนาง ตะโดธรรมราชา เป็นอุปราชและปกครองสิบเมืองในพม่าตอนกลาง (ทุกวันนี้คือ เขตมะเกว) ใน ค.ศ. 1483 พระบิดาของพระนางได้ก่อกบฏต่อพระเชษฐา พระเจ้ามังฆ้องที่ 2 ตั้งแต่ ค.ศ. 1481 แต่ไม่สำเร็จและสิ้นพระชนม์ พระปิตุลาของพระนางได้ส่งพระราชนัดดาไปยัง อังวะ พระนางสิริมหาจันทาเทวีมีพระพี่นาง Min Shwe Kyu และพระขนิษฐา ซินทเว
ชีวิตของพระนางในอังวะสิ้นสุดลงหนึ่งปีหลังจากพระเจ้ามังฆ้องที่ 2 เสด็จสวรรคตในเดือนเมษายน ค.ศ. 1501 กษัตริย์องค์ใหม่และพระญาติชั้นที่ 1 ของพระนาง พระเจ้าชเวนันจอชิน ได้ส่งพระนางไปยัง ตองอู เมื่อ ค.ศ. 1502 เพื่ออภิเษกสมรสแบบรัฐกับรัฐกับ พระเจ้าเมงจีโย อุปราชแห่งตองอูซึ่งที่ตองอูพระนางเป็นพระชายาขั้น 2 และวันที่ 16 ตุลาคม ค.ศ. 1510 พระจ้าเมงจีโยได้ประกาศเอกราชจากอังวะ ในวันที่ 11 เมษายน ค.ศ. 1511 พระเจ้าเมงจีโยได้ประกอบพระราชพิธีบรมราชาภิเษก ซึ่งพระองค์ได้พระราชทานพระอิสริยยศแก่พระนางมีนลาตุเป็น สิริมหาจันทาเทวี พระนางไม่มีพระโอรส-ธิดา
ราชวงศ์ตองอู
เดนิส โซโคลอฟ

เดนิส วิคโตโรวิช โซโคลอฟ  (Дени́с Ви́кторович Соколо́в เกิด 19 มีนาคม 1983 ที่อีร์คุตสค์) เป็นนักกีฬายิงปืนชาวรัสเซีย เขาเข้าแข่งขันยิงปืนไรเฟิลขนาด 50 ม. 3 ตำแหน่งในโอลิมปิกฤดูร้อน 2012 ซึ่งเขาอยู่ในอันดับที่ 18
== สถิติ ==
== อ้างอิง ==
บุคคลจากแคว้นอีร์คุตสค์
นักกีฬาชาวรัสเซีย
นักยิงปืนโอลิมปิกทีมชาติรัสเซีย
ผู้เข้าแข่งขันโอลิมปิกฤดูร้อน 2012
นักยิงปืนในโอลิมปิกฤดูร้อน 2012
มังฆ้องที่ 1 แห่งตองอู

มังฆ้องที่ 1 แห่งตองอู (တောင်ငူ မင်းခေါင်ငယ် ) อุปราชแห่งเมืองตองอูจาก ค.ศ. 1446 ถึง 1451 พระองค์ขึ้นสืบบัลลังก์ตองอูหลังการสวรรคตอย่างกะทันหันของพระราชบิดา พระองค์ถูกปลงพระชนม์โดยขุนนางของพระญาติชั้นที่ 1 มังรายจอทิน ซึ่งพงศาวดารพม่าทุกฉบับเริ่มตั้งแต่ มหาราชวงศ์ กล่าวถึงตัวตนของมังฆ้องที่ 1 ว่าเป็นบรรพบุรุษของ พระเจ้าบุเรงนอง แห่ง ราชวงศ์ตองอู
ราชวงศ์อังวะ
ชาวพม่าที่ถูกลอบสังหาร
เฉิน ซิ่วจู

เฉิน ซิ่วจู (จีน: 陳秀珠; พินอิน: Chén Xìu Zhū; กวางตุ้ง: Chan3 Sau4 Chu1; อังกฤษ: Rebecca Chan) มีชื่อภาษาอังกฤษว่า รีเบคก้า เฉิน เป็นนักแสดงหญิงชาวฮ่องกง ที่อดีตเคยเป็นที่รู้จักทั่วเอเชียในยุค 80s
== วงการบันเทิง ==
เฉินซิ่วจู เป็นดาราสาวฮ่องกงคนหนึ่งในยุค 80s ที่โดดเด่นโดยเธอมีเอกลักษณ์เฉพาะเป็นที่จดจำ คือ ไฝ และดวงตาที่คมกริบเชือดเฉือน หลายคนเรียกเธอว่า เจ๊ไฝ
เธอเข้าสู่วงการจากเวทีประกวดมิสฮ่องกงในปี พ.ศ. 2522 โดยติด 10 คนสุดท้ายจากเวทีการประกวด ต่อมาจึงเริ่มมีผลงานละครกับทางสถานีโทรทัศน์ทีวีบีในปีพ.ศ. 2524  ซีรีส์เรื่องแรกที่แสดงคือ มรสุ่มสายรุ่ง (風雨晴 1981) หลังจากนั้นเธอก็มีผลงานตามมาอีกมากมาย ถึงแม้เธอจะไม่โด่งดังเป็นดาราสาวแถวหน้าของทางค่ายสถานีโทรทัศน์ทีวีบี แต่เธอก็มีผลงานเด่น ๆ หลายเรื่อง
ส่วนบทบาทการแสดงของเธอที่แฟนละครชุดฮ่องกง จดจำได้มาก คือ บท "เยิ่นอิ๋งอิ๋ง"   จากเรื่อง กระบี่เย้ยยุทธจักร ฉบับโจวเหวินฟะ และบท "จิงจิง" ที่เธอเล่นแทนดาราสาวผู้ล่วงลับ องเหม่ยหลิง จากเรื่อง เล็กเซี่ยวหงส์ ฉบับว่านจื่อเหลียง
ทุกวันนี้เธอยังคง มีผลงานทางละครทีวีอยู่ 
==ผลงาน==
ไอ้หนุ่มหมัดเมา (The Legend Of Master So 1982 TVB) มี 20 episodes เป็นเรื่องราวของยาจกซูในวัยหนุ่ม รับบทโดยโจวเหวินฟะ นำแสดงโดย โจวเหวินฟะ, หมีเซียะ, เหมียวเฉียวเหว่ย, เฉินซิ่วจู และ หลิวเต๋อหัว
เพ็กฮ่วยเกี่ยม Sword Stained With Royal Blood 1985 TVB มี 20 episodes นำแสดงโดย หวงเย่อหัว, เหมียวเฉียวเหว่ย, จวงจิ้งเอ๋อ, เหมาซุ่นอวิ๋น Teresa Mo, เฉินซิ่วจู Rebecca Chan และ อู๋ฉี่หัว Lawrence Ng
จิ้งจอกภูเขาหิมะ (The Flying Fox of the Snowy Mountain 1985) มี 40 ตอนจบ กำกับการแสดงโดย หวังเทียนหลิน นำแสดงโดย หลี่เหลียงเหว่ย, เจ้าหย่าจือ, เฉินซิ่วจู, เจิงหัวเชี่ยน, จิ้งไต้อิน และ โจวซิ่วหลัน
เทพเจ้าหวังต้าเซียน (The Legend of Wong Tai Sin 1986 黃大仙) มี 18 episodes นำแสดงโดย เจิ้งเส้าชิว, เซี่ยเสียน, โอวหยังเพ่ยซัน, เฉินซิ่วจู, จวงจิ้งเอ๋อ และเติ้งชุ่ยเหวิน
เล็กเซียวหงส์ The Return of Luk Siu Fung 1986 TVB มี 40 ตอนจบ นำแสดงโดย ว่านจื่อเหลียง, ฮุ่ยเทียนชื่อ, เฉินซิ่วจู และ จิ้งไต้อิง
==อ้างอิง==
==แหล่งข้อมูล==
นักแสดงฮ่องกง
นักแสดงภาพยนตร์ฮ่องกง
นักแสดงทีวีบี
นักแสดงหญิงเชื้อสายจีน
นักแสดงละครโทรทัศน์หญิงชาวฮ่องกง
นักแสดงหญิงชาวฮ่องกงในศตวรรษที่ 20
นักแสดงชาวฮ่องกงในศตวรรษที่ 20